section_heading: Životopis
paragraph_text: Rođen u Perastu u poznatoj pomoračkoj obitelji Burović. S vlastitim brodovljem sudionik više pomorskih bitaka u mletačko-turskim ratovima. Istaknuo se u bitkama u Morejskom ratu kraj Korona 1685., Modona 1686. i pomorju poluotoka Peloponeza 1686. godine. S mletačkim snagama osvojio Herceg-Novi 1687., borio se kod Cetinja 1692., Klobuka, Trebinja i Carina (1694. – 95.), gdje je obnašao i službu mletačkog guvernadura. Nakon 20 godina opet je u ratovima. Sudionik bitaka kod Bara 1717. i Ulcinja 1718. godine.